**Formulár sebahodnotenia kompetencií pedagogického asistenta**

**1. Pedagogický asistent a dieťa/žiak**

Oblasť sa zameriava na kompetenciu vo vzťahu k deťom/žiakom v súvislosti s ich vývinovými a individuálnymi charakteristikami a faktormi, ktoré ovplyvňujú ich proces učenia a správania. Tá sa prejavuje v schopnosti pedagogického zamestnanca pripraviť a realizovať činnosti pedagogického asistenta, v ktorých pôsobí.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Mám základné vedomosti o hlavných znakoch psychického vývinu a osobitostiach príslušného vekového obdobia dieťaťa/žiaka. |  | Dokážem vo svojej práci uplatňovať prístup k deťom/žiakom v súvislosti s vedomosťami o ich psychickom vývine a osobitostiach v kontexte s jednotlivými vekovými obdobiami. |  | Dokážem navrhovať a realizovať vhodné prístupy k deťom/žiakom v súvislosti s ich osobitosťami a charakteristikami ich psychického vývinu. |  |
| Akceptujem individualitu každého dieťaťa/žiaka bez predsudkov. |  | Dokážem prispôsobiť prístup k deťom/žiakom v súvislosti s ich štýlom učenia a edukačnými potrebami. |  | Vo svojej práci rešpektujem štýly učenia žiakov, ich pomalé pracovné tempo, aktívne reagujem na ich edukačné potreby a vediem ich k samostatnosti. |  |
| Dokážem identifikovať edukačný problém a potreby detí/žiakov. |  | Dokážem vo svojej práci vnímať a rešpektovať individualitu každého dieťaťa/žiaka, podľa toho k nim pristupujem a motivujem ich v školskej práci. |  | Podporujem, motivujem a iniciatívne hľadám spôsoby a prístupy, ako žiakom pomôcť pri zvládaní nárokov školy, s rešpektovaním ich špeciálnych výchovno-vzdelávacích potrieb. |  |
| Dokážem identifikovať problémové správanie detí/žiakov. |  | Skontaktujem sa s výchovným poradcom, členmi ŠPT a požiadam ich o pomoc pri riešení problémového správania detí/žiakov. |  | Pri usmerňovaní problémového správania detí/žiakov, poskytujem správny vzor, ponúkam žiakom rôzne aktivity výchovného charakteru, formulujem jasné pravidlá správania sa, oceňujem pozitívne prejavy správania sa detí/žiakov. |  |
| Podporujem žiakov pri zvládaní nárokov školy. |  | Podporujem a motivujem žiakov pri zvládaní nárokov školy. |  | Hľadám a realizujem vhodné stratégie pre nadobudnutie zručností potrebných na zvládnutie nárokov školy v edukačnom procese. |  |
| Citlivo riešim individuálne problémy detí/žiakov s dôrazom na budovanie dôvery. |  | Oceňujem pozitívne prejavy dôvery a využívam ich k motivácii žiakov pri zvládaní nárokov školy. |  | Zabezpečujem deťom/žiakom pocit istoty a bezpečia v školskom prostredí (na vyučovaní, v MŠ, ŠDK i mimoškolských aktivitách). |  |
| Poznám dokumentáciu dieťaťa/žiaka so ŠVVP. |  | Viem sa orientovať a vyhľadávať dôležité informácie v kontexte výchovno-vzdelávacieho procesu. |  | Navrhujem úpravy do IVP, ktoré vyučujúci akceptujú. |  |
| **Vyhodnotenie**  **základnej úrovne** | **/7** | **Vyhodnotenie**  **rozšírenej úrovne** | **/7** | **Vyhodnotenie**  **pokročilej úrovne** | **/7** |
| **NÁVRHY A PODNETY** | | | | | |
| **Návrhy na zlepšenie** | Informujte sa, aké sú možnosti vhodného prístupu vo výchove k deťom/žiakom u triedneho učiteľa, vyučujúcich a členov ŠPT. | | Hľadajte spolu s triednym učiteľom u školského psychológa, ako riešiť výchovné problémy v triede, formulovať jasné pravidlá. | | Navrhujte možnosti riešenia pre zlepšenie prístupu vo výchovno-vzdelávacom procese. | |
| Informujte sa, aké sú možnosti vhodného prístupu vo vzdelávaní k deťom/žiakom u triedneho učiteľa, vyučujúcich a členov ŠPT. | | Hľadajte spolu s triednym učiteľom u školského špeciálneho pedagóga, ako riešiť vzdelávacie problémy v triede, formulovať jasné pravidlá. | | Konzultujte výsledky pozorovania žiakov s členmi ŠPT, hľadajte možnosti vhodného prístupu k deťom/žiakom vo výchovno-vzdelávacom procese. | |
| Vyhľadávajte si rôzne informácie, materiály, ktoré súvisia so vzdelávacími a výchovnými problémami žiaka/žiakov. | | Orientujte sa v odbornej literatúre, neustále pripravujte rôzne materiály, pracovné listy, edukačné pomôcky, aktivity. | | Pripravujte materiály pre ostatných PA z odbornej literatúry, ktoré súvisia s odporúčaniami pre činnosť so žiakmi so ŠVVP. | |
| Zúčastňujte sa školení, odborných seminárov pre PA. | | Sieťujte sa s ostatnými PA, PZ a OZ, na základe spolupráce, vytvárajte družbu/partnerstvá s ostatnými PA v rámci regiónu. | | Organizujte v spolupráci s členmi ŠPT pracovné stretnutia pre PA, metodické dni pre PA v škole, inšpirujte sa príkladmi dobrej praxe. | |

**Indikátory v zmysle dôkazov:** aktívna komunikácia s triednym učiteľom a členmi ŠPT o edukačných potrebách jednotlivých žiakov.

**2. Pedagogický asistent a učiteľ/výchovno-vzdelávací proces**

Oblasť sa zameriava na kompetenciu spolupráce PA s učiteľom, prípravu na vyučovaniea samotné pôsobenie PA vo výchovno-vzdelávacom procese.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Rešpektujem svoj rozvrh a vopred sa pripravujem na každú vyučovaciu hodinu. |  | Pri príprave na vyučovaciu hodinu diskutujeme s vyučujúcim o prístupoch a postupoch na vyučovacej hodine. |  | Plánujem si činnosť so žiakom so ŠVVP a ostatnými žiakmi v triede v spolupráci s učiteľom. |  |
| Som oboznámená s učebnými a kompenzačnými pomôckami, ktoré žiaci používajú na vyučovacej hodine. |  | Akceptujem používanie učebných a kompenzačných pomôcok žiakmi so ŠVVP. |  | V spolupráci s učiteľom pripravujem učebné a kompenzačné pomôcky.  Navrhujem úlohy, úpravy príkladov a zadaní pre žiakov so ŠVVP v spolupráci s učiteľom a s akceptovaním ich ŠVVP. |  |
| Som oboznámená s možnosťami úprav písomných prác a testov podľa potrieb jednotlivých žiakov. |  | Rešpektujem nastavené pravidlá pre úpravu písomných prác a testov podľa potrieb jednotlivých žiakov, som prítomný pri realizácii/vypracovaní písomných prác a testov žiakmi. |  | V spolupráci s vyučujúcim participujem na príprave úprav písomných prác, testov a pracovných listov. |  |
| Ovládam metódy a formy výchovno-vzdelávacieho procesu. |  | Spoluorganizujem činnosť detí/žiakov počas vyučovania v súlade s pokynmi učiteľa. |  | Uplatňujem individuálnu a skupinovú činnosť žiakov v triede súbežne s vyučujúcim a v súlade s jeho pokynmi. |  |
| Bezprostredne spolupracujem s učiteľom v triede, rešpektujem jeho názory a rozhodnutia, riadim sa jeho inštrukciami. |  | Spolupodieľam sa na príprave pracovných listov a pomôcok pre žiakov so ŠVVP. |  | Spolupracujem s učiteľom pri príprave a tvorbe rôznych typov úloh v závislosti od potrieb žiakov. |  |
| Spolupracujem s učiteľom pri plánovaní vyučovacej hodiny. |  | Vediem žiakov k osvojovaniu si vhodných stratégií práce, umožňujem im pracovať vlastným učebným a pracovným tempom na jednotlivých vyučovacích hodinách, tým podporujem ich individuálny spôsob práce a samostatnosť. |  | Podporujem nielen plnenie úloh zo strany detí/žiakov, ale hlavne ich porozumenie. |  |
| Orientujem sa vo všeobecných zásadách pedagogickej práce a v systéme hodnotenia žiakov. |  | Poskytujem učiteľovi informácie, spätnú väzbu o výchovno-vzdelávacích výsledkoch a postupoch práce žiaka/žiakov na konci vyučovacej hodiny. |  | V spolupráci s vyučujúcim uplatňujem formatívne hodnotenie vo výchovno-vzdelávacom procese. |  |
| Vytváram priestor ku kontrole výsledkov činností. |  | Podporujem sebahodnotenie žiaka/žiakov a hodnotenie práce skupiny. |  | Zapájam žiaka/žiakov do tvorby kritérií hodnotenia výsledkov výchovno-vzdelávacej činnosti. |  |
| **Vyhodnotenie**  **základnej úrovne** | **/8** | **Vyhodnotenie**  **rozšírenej úrovne** | **/8** | **Vyhodnotenie**  **pokročilej úrovne** | **/8** |
| **NÁVRHY A PODNETY** | | | | | |
| **Návrhy na zlepšenie** | Vytvárajte žiakom priestor pre samostatnosť a zodpovednosť za výsledky učenia sa. | | Overujte pochopenie a správnosť riešenia pridelených úloh žiakom. | | Podporujte u žiakov samostatnosť a zodpovednosť za výsledky učenia sa. Motivujte ich v učení. | |
| Motivujte deti/žiakov pri vypracovaní zadaných úloh a činností. | | Napomáhajte aktivizovať záujem o zadávané úlohy a činnosti. | |
| Vymieňajte si skúsenosti s inými PA o ich praktickej skúsenosti vo výchovno-vzdelávacej činnosti. | | Zúčastňujte sa priameho pozorovania (hospitácie) iného PA vašej školy. | | Diskutujte, analyzujte zistenia z priamych pozorovaní a na ich základe prinášajte nové návrhy na zlepšenie svojej činnosti. | |

**Indikátory v zmysle dôkazov :** koordinácia práce učiteľa a pedagogického asistenta, motivácia žiakov v učení, prevaha ich samostatnosti na vyučovaní (majú osvojené stratégie práce na vyučovacej hodine a vedia používať potrebné učebné a kompenzačné pomôcky) - uvedomujú si svoje silné a slabé stránky, sú vedení k sebareflexii, sebahodnoteniu.

**3. Pedagogický asistent a ŠPT/škola**

Podstatou tejto kompetencie je orientácia v úlohe PA, v základných právnych a vnútorných predpisoch školy a v neposlednom rade spolupráca PA s členmi ŠPT, ostatnými pedagogickými zamestnancami a odbornými zamestnancami zariadení poradenstva a prevencie.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Orientujem sa v pozícii pedagogického asistenta, vo svojej pracovnej náplni a kompetenciách. |  | Orientujem sa v pozícii pedagogického asistenta, pracovnej náplni, kompetenciách a v systéme poradenstva a prevencie. |  | Svojím pôsobením v pozícii pedagogického asistenta pozitívne ovplyvňujem kultúru školy a napĺňanie inkluzívnych cieľov/princípov. |  |
| Orientujem sa v organizácii školy, právnych a vnútorných predpisoch. |  | Podieľam sa na napĺňaní cieľov a poslania školy. |  | Poznám a orientujem sa v organizácii školy, právnych predpisoch a vnútorných predpisoch školy, uplatňujem ich vo svojej práci a v súvislosti s nimi navrhujem vhodné postupy, zmeny atď. v prospech detí a žiakov. |  |
| Využívam možnosti spolupráce s členmi ŠPT pri poskytovaní podporných opatrení detí a žiakov. |  | Spolupracujem s členmi ŠPT pri identifikácii spôsobov učenia sa, poznávacích schopností dieťaťa/žiaka. |  | Spolupracujem s členmi ŠPT pri identifikácii spôsobov učenia a poznávacích schopností, ktoré následne využívam v prospech žiaka pri napĺňaní jeho edukačných potrieb. |  |
| Orientujem sa v záveroch z diagnostických vyšetrení detí/ žiakov, ktorým boli diagnostikované ŠVVP v zariadení poradenstva a prevencie. |  | V spolupráci s členmi ŠPT reflektujem na edukačné potreby detí/žiakov a rešpektujem odporúčania zariadenia poradenstva a prevencie. |  | Aktívne sa zúčastňujem stretnutí s členmi ŠPT, triednym učiteľom/vyučujúcim a zákonným zástupcom dieťaťa/žiaka. |  |
| Informujem sa u členov ŠPT o špeciálnych výchovno-vzdelávacích potrebách žiakov a o používaní učebných a kompenzačných pomôcok na vyučovaní. |  | Spolupodieľam sa na vypracovaní IVP, konzultujem s členmi ŠPT/triednym učiteľom/vyučujúcimi vhodné prístupy k deťom a žiakom. |  | Poskytujem návrhy na doplnenie IVP, na základe odborných skúseností. |  |
| Zúčastňujem sa na pedagogických radách a iných stretnutiach. |  | Pripravujem si podklady, ktoré odovzdávam vedúcemu zamestnancovi ako podklad na pedagogickú radu a iné stretnutie. |  | Aktívne prezentujem vlastné odborné skúsenosti na stretnutí pedagogických asistentov, ŠPT, na pedagogických radách a iných stretnutiach. |  |
| Informujem členov ŠPT, triedneho učiteľa o výsledkoch svojho pozorovania žiakov. |  | Spolupodieľam sa na identifikácii edukačných a výchovných problémov žiakov. |  | Poskytujem návrhy na určenie podporných opatrení žiakov. |  |
| Informujem sa o činnosti MZ a PK. |  | Zúčastňujem sa MZ a PK. |  | Aktívne sa zapájam do činnosti MZ a PK a prinášam návrhy na zlepšenie. |  |
| **Vyhodnotenie**  **základnej úrovne** | **/8** | **Vyhodnotenie**  **rozšírenej úrovne** | **/8** | **Vyhodnotenie**  **pokročilej úrovne** | **/8** |
| **NÁVRHY A PODNETY** | | | | | |
| **Návrhy na zlepšenie** | Vytvárajte priestor na diskusiu o konkrétnych typoch podporných opatrení a o ich aplikácii u žiakov so ŠVVP, ale aj žiakov, ktorých vzdelávacie potreby majú dočasný charakter. | | Pripravte podklady zo svojho pozorovania vo vyučovacom procese a hľadajte ďalšie možnosti na zapojenie ostatných členov ŠPT, aby ich posúdili. | | Dajte návrhy, ako je možné jednotlivé typy podporných opatrení poskytnúť aj žiakom, ktorých vzdelávacie potreby majú dočasný charakter. | |
| Hľadajte možnosti spolupráce s členmi ŠPT a učiteľmi v rámci MZ a PK. | | Spolupracujte s OZ a školským špeciálnym pedagógom v systéme poradenstva a prevencie, zapájajte do spolupráce zákonných zástupcov detí/žiakov. Hľadajte nové možnosti, ktoré pomôžu deťom/žiakom prekonať prekážky vo vzdelávaní. | | Dajte návrhy na spoluprácu odborníkov z rôznych oblastí, na odovzdanie si skúsenosti a odprezentovanie príkladov dobrej praxe. Inšpirujte sa zaujímavými príkladmi dobrej praxe a aplikujte ich do vašej práce. | |

**Indikátory v zmysle dôkazov:** aktivita pedagogického asistenta na pedagogickej rade, MZ, PK, účinná a efektívna spolupráca s členmi ŠPT v prospech detí a žiakov so ŠVVP, ale aj žiakov triedy, v ktorej pôsobí PA, prezentácia práce PA v pozitívnom zmysle slova aj pred kolegami, ale aj rodičmi (ZZ) detí a žiakov pri napĺňaní inkluzívnych cieľov.

**4. Pedagogický asistent a profesijný vývin**

Profesijný vývin patrí do pracovnej náplne pedagogického asistenta. Táto oblasť je zameraná na skvalitňovanie práce PA v rôznych oblastiach. Či už ide o špecifiká detí/žiakov so zdravotným znevýhodnením alebo žiakov s rôznymi špeciálnymi výchovno-vzdelávacími potrebami, špecifiká komunikácie so zákonným zástupcom, spoluprácu s učiteľom, ŠPT alebo možnosti poskytovania podpory deťom a žiakom v zmysle inkluzívneho vzdelávania.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Orientujem sa v činnostiach pedagogického asistenta. |  | Orientujem sa v činnostiach pedagogického asistenta, využívam dostupné odborné materiály k práci pedagogického asistenta. |  | Orientujem sa v pozícii pedagogického asistenta, poznatky o pozícii tohto pedagogického zamestnanca aktívne využívam vo svojej práci. |  |
| Orientujem sa v problematike vzdelávania žiakov so ŠVVP. |  | Orientujem a zaujímam sa o vzdelávanie žiakov so ŠVVP. |  | Vzdelávam sa v oblasti inkluzívneho vzdelávania, uplatnení konkrétnych typov podporných opatrení žiakov so ŠVVP a inými vzdelávacími problémami. |  |
| Disponujem základnými informáciami o obsahovej štruktúre správ z diagnostických vyšetrení. |  | Orientujem sa v diagnostických záveroch detí/žiakov so ŠVVP a detí/žiakov, ktorí boli vyšetrení v zariadeniach poradenstva a prevencie. |  | Prejavujem záujem o nové poznatky v oblasti vzdelávania detí/žiakov s rôznymi druhmi zdravotného znevýhodnenia a rôznymi edukačnými problémami, ktoré môžu mať dočasný alebo trvalý charakter a môžu vyplývať zo zdravotného stavu alebo inej individuálnej charakteristiky, životných podmienok. |  |
| Mám nastavený plán profesijného rozvoja. |  | Vzdelávam sa v oblasti podpory žiakov so ŠVVP z pozície pedagogického asistenta, využívam ponúkané možnosti zo strany ŠPT a vzdelávacích inštitúcií. |  | Aktívne si vyhľadávam možnosti vzdelávania v oblasti podpory detí/žiakov z pozície pedagogického asistenta. |  |
| **Vyhodnotenie**  **základnej úrovne** | **/4** | **Vyhodnotenie**  **rozšírenej úrovne** | **/4** | **Vyhodnotenie**  **pokročilej úrovne** | **/4** |
| **NÁVRHY A PODNETY** | | | | | |
| **Návrhy na zlepšenie** | Sami si aktívne vyhľadávajte, prípadne sa informujte o možnostiach vzdelávania sa v oblasti práce pedagogického asistenta, inkluzívneho vzdelávania a možnostiach vzdelávania detí/žiakov s rôznymi edukačnými potrebami. | | V spolupráci s členmi si neustále vyhľadávajte vzdelávania, semináre, webináre....k činnosti pedagogického asistenta. | | Navrhnite možnosti interného (aktualizačného) vzdelávania pedagogických asistentov školy. Oslovte externých odborníkov v tejto oblasti. | |
| Oslovte pedagogických asistentov z iných škôl v okrese. | | Sledujte webovú stránku VÚDPaP, NIVAM, Inklucentrum – možnosti vzdelávania, vypočutia podcastov... | | Vzdelávajte sa v pedagogickej práci: R+R, formatívne hodnotenie, využívanie inovačných prístupov k práci so žiakmi s rôznymi edukačnými problémami – z iného jazykového prostredia, zo sociálne znevýhodneného prostredia. | |
| Prihláste sa na vzdelávanie k práci pedagogického asistenta, rozšírte si možnosti práce. | | Vzdelávajte sa aj v iných oblastiach, napr. formatívne hodnotenie, žiaci s VPU, s PAS atď. | | Na základe získaného, nadobudnutého vzdelávania uskutočnite interný seminár pre ostatných PZ a OZ školy. | |
| Príprava vlastného portfólia | | | | | |

**Indikátory v zmysle dôkazov:** doklady o absolvovaní vzdelávania, účasť na stretnutí PA v okrese, účasť na odbornej konferencii venovanej práci PA, ŠPT, účasť na školeniach zameraných na skvalitnenie práce PA (formatívne hodnotenie, žiak s VPU, žiak s ADHD atď.)

**5.Pedagogický asistent a zákonný zástupca**

Táto oblasť sa zameriava na možnosti spolupráce so zákonným zástupcom dieťaťa/žiaka. Zákonný zástupca je dôsledne oboznámený s úlohou pedagogického asistenta v triede, pedagogický asistent rešpektuje pravidlá komunikácie so zákonným zástupcom v súvislosti so svojou pozíciou.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Poznám rodinné prostredie dieťa/žiak, s ktorými pracujem. |  | Aktívne komunikujem so zákonnými zástupcami dieťaťa/žiaka, s ktorými pracujem. |  | Navrhujem nové a efektívne možnosti spolupráce so zákonnými zástupcami detí a žiakov, s ktorými pracujem (napr. frekvenciu vzájomnej informovanosti ...). |  |
| Predstavil/a som sa zákonným zástupcom detí so ŠVVP a v spolupráci s triednym učiteľom sú oboznámení s mojou úlohou v triede aj ostatní zákonní zástupcovia detí/žiakov. |  | Rozvíjam efektívnu podporu detí/žiakov vo všetkých oblastiach v spolupráci so zákonnými zástupcami. |  | Navrhujem nové možnosti podpory detí/žiakov v spolupráci s členmi ŠPT, pedagógmi a zákonnými zástupcami. |  |
| Uplatňujem etické princípy pri komunikácii so ZZ (napr. nekomentujem prácu kolegu atď.) |  | Vecne poskytujem informácie na základe diskusie s vyučujúcim daného predmetu. |  | Poskytujem informácie o svojej činnosti a vysvetľujem ich význam v kontexte podpory dieťaťa/žiaka vo výchovno-vzdelávacej činnosti. |  |
| Vo svojej práci uplatňujem princípy komunikácie so zákonným zástupcom. |  | Reflektujem na možnosti komunikácie so zákonným zástupcom z pozície pedagogického asistenta (napr. neinformujem o prospechu žiaka...). |  | Samostatne komunikujem o výchovno-vzdelávacích potrebách dieťaťa/žiaka so zákonným zástupcom na základe konzultácie s vyučujúcim daného predmetu. |  |
| **Vyhodnotenie**  **základnej úrovne** | **/4** | **Vyhodnotenie**  **rozšírenej úrovne** | **/4** | **Vyhodnotenie**  **pokročilej úrovne** | **/4** |
| **NÁVRHY A PODNETY** | | | | | |
| **Návrhy na zlepšenie** | Pripravte si základné informácie o svojej činnosti pre ZZ s uvedením kontaktných údajov (napr. e-mail) vo forme letáčiku, elektronicky na webovom sídle školy. | | Využívajte všetky dostupné zdroje na informovanie o svojich aktivitách a činnosti. | | Využívajte všetky dostupné zdroje na informovanie o svojich aktivitách a činnosti, zverejňujte aj postupy pre ZZ, ako pracovať s deťmi/žiakmi v domácom prostredí (po konzultácii s členmi ŠPT). | |

**Indikátory v zmysle dôkazov:** záznamy zo stretnutí – členovia ŠPT, vyučujúci, triedny učiteľ, zákonní zástupcovia a pedagogický asistent, účasť na plenárnom RZ, triednych RZ, e-mailová komunikácia so ZZ, informácie na EduPage,...